"Conform „gândirii” domnului premier, Olguța Vasilescu nu trebuia să mai candideze la Primăria Craiovei și PSD nu ar trebui să mai colaboreze nicio secundă cu ALDE, pentru că e condus de un „PENAL”! NU? Bine a făcut Iohannis că nu i-a chemat la recepția din 1 Decembrie pe „PENALI”! NU?, scrie deputatul PSD Liviu Pleşoianu, într-o postare pe Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Liviu Pleşoianu, un politician intens promovat de Sputnik, unul din braţele propagandei ruse, se arată scârbit de afirmaţiile premierului Mihai Tudose, de luni seara, şi recurge la falsul raţionament al votului primit de PSD la alegerile parlamentare din decembrie 2016: "Ei, uite că poporul român a VOTAT COVÂRȘITOR cu „PENALII”, stimabile!"

Deputatul Liviu Pleşoianu a avut şi în cursul zilei de luni o ieşire publică dură, de data aceasta la adresa ambasadorului SUA în România, Hans Klemm. "L-a făcut praf pe ambasadorul Klemm și a demascat implicarea SUA", titra Sputnik. Diplomatul american declarase, printre altele, referitor la politicienii care promovează naționalismul economic, că „s-ar putea să fie influenţa nocivă a Rusiei”.

Redăm, mai jos, postarea deputatului Liviu Pleşoianu:

Mihai Tudose, premier PSD: „Sunt trei miniştri cu probleme PENALE care creează probleme şi la nivel de percepție publică, şi la nivel de Comisie Europeană”.

...Îmi e atât de #SCÂRBĂ încât cu greu mă pot aduna pentru a comenta! Și totuși, voi încerca. ...După ce KKK (Klaus, Klemm, Kovesi) și toată propaganda securistă au ținut-o langa și la alegerile locale, și la cele parlamentare, și după, și înainte, și tot timpul, și în dungă cu „PENALII”, am trăit s-o aud și din gura PREMIERULUI PSD! Păi, conform „gândirii” domnului premier, Olguța Vasilescu nu trebuia să mai candideze la Primăria Craiovei și PSD nu ar trebui să mai colaboreze nicio secundă cu ALDE, pentru că e condus de un „PENAL”! NU? Bine a făcut Iohannis că nu i-a chemat la recepția din 1 Decembrie pe „PENALI”! NU?